kardosdrur/scandi-wiki huggingface dataset:
Dobbeltgængeren (flertydig)

Dobbeltgængeren har flere betydninger:

 Dobbeltgængeren (Jumbobog) – Jumbobogen Dobbeltgængeren
 Dobbeltgængeren – Roman af Fjodor M. Dostojevskij
 Dobbeltgængeren (film fra 1910) – dansk stumfilm fra 1910 instrueret af Holger Rasmussen
 Dobbeltgængeren (film fra 1913) – dansk stumfilm fra 1913 instrueret af ubekendt
Angarsk

Angarsk (, ) er en by med  indbyggere, beliggende i Irkutsk oblast i det Sibiriske føderale distrikt af Den Russiske Føderation omkring 40 kilometer fra hovedbyen Irkutsk. Angarsk vandt i 2002 andenpladsen som den mest behagelige by i Rusland, og i 2005 førstepladsen.

Geografi 
Angarsk ligger ved floden Angara. Angarsk er en stationsby på den Den transsibiriske jernbane, 5.150 kilometer fra Moskva.

Klima 

Angarsk har koldt tempereret fastlandsklima. i følge Köppens klimaklassifikation Dwb. Over somrene falder meget mere regn end om vintrene. Den gennemsnitlige årlige temperatur er -0.2 °C, og den gennemsnitlige årlige nedbør er 485 mm, hvoraf 64% falder fra i maj til august.
Vejrobservationer indikerer, at den frostfrie periode i Angarsk er omkring hundrede dage. Den første frost kommer i midten af september, og fra slutningen af maj er der frostfrit. Gennemsnitstemperaturen i januar er -22 °C i juli 18 °C.

Historie 

Den første bebyggelse i Angarsk blev påbegyndt i 1948 som en industriel bosætning og i 1951 blev bebyggelserne officielt registreret som en by. I området var der 1930'erne og 40'erne en række gulag-arbejdslejre. Under 2. Verdenskrig voksede byen hurtigt som følge af civile, der var blevet evakueret fra de besatte vestlige dele af Sovjetunionen, blev genbosat i Angarsk, ligesom industri fra det vestlige Sovjetunionen var blevet flyttet mod øst på den anden side af Uralbjergene.

Befolkningsudvikling 

Note: Folketællings data

Økonomi 

Økonomien i Angarsk består hovedsageligt af olieindustri, maskinteknik, metalindustri, træforarbejdning, kemisk produktion og petrokemisk industri.

Angarsk er et center i det russiske atomprogram. Tilsvarende virksomheder i byerne Novouralsk, Seversk og Zelenogorsk er også Angarsk elektrolyse kemiske kombinat () beskæftiget med berige uran. Aktiviteterne har gjort byen til skueplads for voldsomme sammenstød omkring den russiske nukleare politik, der krævede et dødsoffer blandt demonstrerende atomvåbenmodstandere i juli 2007.

Angarsk er forbundet med den transsibiriske jernbane. Den kollektive trafik i byen består bl.a. af Angarsk sporvogne.

Kendte personer fra Angarsk 
 Sergej Krivokrasov – Ishockeyspiller
 Jevgenij Lalenkov – skøjteløber

Referencer

Eksterne henvisninger 

 Byhjemmeside 
 Kommunehjemmeside 
 Angarsk på mojgorod.ru 

Byer i Irkutsk oblast
Etableret i 1948
Rødblad

Rødblad (Entoloma) er svampeslægt, som tilhører Bladet-ordenen. Svampene i slægten er jordlevende rådsvampe, og slægten er bladt de de artsrigeste i Danmark med mere end 100 danske arter. Også på verdensplan er slægten artsrig med op mod 1000 arter. Rødblade har lyserøde lameller og ser ofte lidt kedelige ud med hatfarver blandt oliven, brun og grøn.

Svampeslægter
Bladhat-ordenen
Trading Path

Trading Path, også kendt som Path to Catawba, Tellico Road og andre betegnelser mm. er ikke bare en enkelt bred sti, som mange historiske veje i USA, fx Natchez Trace er. Det er snarere en korridor af veje og stier mellem Chesapake Bay regionen (primært området omkring Petersburg, Virginia) og cherokeestammen, catawbastammen og andre stammer af oprindelige amerikanere i Piedmontområdet i North Carolina, South Carolina og Georgia.

I den tidlige kolonitid rejste handelsmænd fra Virginia ad "stien", når de skulle besøge de sydlige stammers byer og bytte varer for ikke mindst hjorteskind. Indianere havde dog brugt og vedligeholdt store dele af stien i århundreder før europæiske kolonister begyndte at anvende den og indianske byer (og senere europæiske byer) lå langs stiens nøglepunkter. Også indianerne brugte stien til kommerciel varetransport mellem de forskellige bebyggelser. Mange dele af stien kan stadig ses i området.

Interstate Highway 85 følger stien fra Petersburg til statsgrænsen til Georgia.

Eksterne links 
 Trading Path Association

Cherokeestammen
Veje i USA
Virginias historie
North Carolinas historie
South Carolinas historie
Georgias historie
Altensteig

Altensteig er en by i Landkreis Calw i den tyske delstat Baden-Württemberg.

Geografi 
Altensteig ligger ved floden Nagold, der er en biflod til Enz og ved den østlige kant af det nordlige Schwarzwald. Stuttgart er49 km og Baden-Baden 33 km væk (luftlinje). Byen ligger ved Naturpark Schwarzwald Mitte/Nord.

Inddeling 
Til byen Altensteig hører de tidligere kommuner Altensteigdorf, Berneck, Garrweiler, Hornberg, Spielberg, Überberg, Walddorf og Wart.

Historie 
Altensteig nævnes første gang i 1085 . i 1280 hører den under Grevskabet Hohenberg. 1398 erhvervede markgreve Bernhard 1. af Baden byen. 1603 kom Altensteig under Hertugdømmet Württemberg og blev sæde for Amtet Altensteig, der i 1808 blev ændret til Oberamt Altensteig. Efter kun to år blev Oberamtet nedlagt og Altensteig kom under Oberamt Nagold.

Venskabsbyer 
 Butte, Montana, USA
 Bourg-Saint-Maurice, Savoye, Frankrig

Eksterne henvisninger 

 Offizielle Internetseite der Stadt
 Sehenswertes im Kirchenbezirk Nagold: Altensteig
Finn Dyrnesli

Finn Dyrnesli f. Dyrnesli Nielsen (3. september 1947 i Næstved – 27. december 2009) var en dansk journalist, forfatter, studievært og tv-tilrettelægger.

Dyrnesli var student fra Grenaa Gymnasium og studerede efterfølgende statskundskab ved Aarhus Universitet. Efter nogle år skiftede han dog til journalistikken og blev optaget på Danmarks Journalisthøjskole, hvorfra han dimitterede i 1977.

Som nyuddannet blev han ansat ved DR's Østjyllands Radio og kom i 1980 til TV Avisens redaktion i Århus. I 1985 blev han tilknyttet Provinsenheden, hvor de følgende år var vært på programmer som Bytinget og Bydysten. Finn Dyrnesli stod desuden bag hjemmevideo-succesen Det' ren kagemand, som han i starten selv var vært for, men senere stod for tilrettelæggelsen af. Han var også involveret i flere andre af stationens underholdnings- og forbrugerprogrammer. 

Han blev i 2002 afskediget som led i en større fyringsrunde i DR og gik freelance. I de senere år skrev han flere håndbøger om hus og have. Desuden var han en flittig revyforfatter, bl.a. har han skrevet til Århus Studenterrevy.

Kilder
 tvnyt.com: Finn Dyrnesli er død 
 Nekrolog: Finn Dyrnesli Århus Stiftstidende 2. januar 2010

Eksterne henvisninger 
 

Journalister fra Danmark
Studieværter fra Danmark
Faglitterære forfattere fra Danmark
Dansksprogede forfattere fra Danmark
Ansatte i DR
Vibeke Lindhardt

Vibeke Lindhardt (født 3. september 1960) er en dansk væver og tekstilkunstner.

Hun er uddannet fra Skals Håndarbejdsskoles Seminarium og har desuden været i værkstedslære hos Ann-Mari Kornerup. 

Blandt hendes værker er billedtæpper og messehagler til Haderslev Domkirke (efter tegning af Margrethe 2.), Virklund Kirke, Sundby Kirke og Trinitatis Kirke, men har også lavet mere eksperimenterede kunst med elementer af papir og broderi. Hun har udstillet mange gange både i Danmark og i udlandet.

Lindhardt fik i 2000 et arbejdslegat fra Statens Kunstfond. 

Tekstilkunstnere fra Danmark
Personer i Kraks Blå Bog
Danskere i 1900-tallet
Danskere i 2000-tallet
David Levine

David Levine (20. december 1926 – 29. december 2009) var en amerikansk kunstner og illustrator, som var bedst kendt for sine karikaturer i The New York Review of Books.

Tegnere fra USA
Skjoldnæs

Skjoldnæs er Ærøs nordvestlige spids, nordvest for Søby. Stedet har  lagt navn til færgen M/F Skjoldnæs, der sejler mellem Søby og Fynshav. Skjoldnæs udgør Ærøs vestligste del, og skyder sig i nordvestlig retning ud i Lillebælt.

Næsset er ca. 4,5 km langt og ca. 800 m bredt, og kysten på stedet er overvejende skrænt. 
Jordoverfladen på Skjoldnæs består af let kuperet morænelandskab med et plateau langs midten af næsset. Mod syd falder terrænet jævnt, mens det mod nord falder brat i et ensartet forløb langs næsset. 

Omkring Skjoldnæs Fyr er der anlagt en 60 hektar stor golfbane og syd for golfbanen ligger sandtangen Næbbet, som ved den store materialevandring på stedet har en tendens til at vandre mod sydøst. Ud for Næbbet findes store mængder submarint bopladsmateriale fra Ældre stenalder. På strandvolden findes talrige rester af flintforarbejdning fra Yngre stenalder. På næssets yderste spids står Skjoldnæs Fyr som er automatiseret.

Lokaliteter på Ærø
Nebbe Slot

Nebbe Slot er navnet på et voldsted der ligger på tangen, mellem Store Kattinge Sø og Kattinge Vig i sydenden af Roskilde Fjord. Det ligger i Herslev Sogn ved grænsen mellem Lejre og Roskilde Kommune ved Kattinge Værk. Stedet nævnes første gang 1315 hvor det tilhørte familierne Litle og Galen der var en del af Hvideslægten. Der var anlagt en borg der blev kaldt Nebbe Slot, der var opdelt i tre afsnit på hver sin lille banke, der stadig ses i landskabet. Tangen som slottet lå på blev anlagt samtidig, for at lede vandet til vandmølle der
lå hvor Sankt Hans Hospital ligger nu; Tidligere var Store Kattinge Sø en del af Roskilde Fjord 
I 1364 blev borgen pantsat til kongens høvedsmand på Kalundborg Slot, Johannes Æuær, og og da pantet ikke blev indløst, blev Nebbe krongods under kong Valdemar Atterdag.
I 1375 overdrog Margrete 1. det til roskildebispen Niels Jacobsen Ulfeldt som tak for hans støtte for hendes søn Oluf 2.s valg til konge. Bispen lod imidlertid borgen forfalde, og stenene blev efterhånden anvendt som byggematerialer i andre sammenhænge, blandt andet til opførelsen af Kattinge Værk i 1754.

Eksterne kilder og henvisninger 

 Søren Olsen:Oplev Sjælland En natur og kulturguide,, Forlaget Hovedland 2008, 
 Beskrivelse på Fund og Fortidsminder
 lejre.dk 
 roskildehistorie.dk

Voldsteder i Roskilde Amt
Bygninger, konstruktioner og anlæg i Lejre Kommune
1993–2003: 1st Decade in the Machines

1993–2003: 1st Decade in the Machines er et remixalbum, som indeholder flere kunstneres fortolkninger af det norske band Ulvers musik.

Spor 
 "Crack Bug" (af Ulver) – 3:33
 Baseret på "Nattens madrigal" fra Vargnatt (1993)
 "A Little Wiser Than the Monkey, Much Wiser Than the Seven Men" (af Alexander Rishaug) – 7:56
 Baseret på "A Memorable Fancy Plates 21-22 fra Themes from Wiliam Blake's The Marriage of Heaven and Hell (1998)
 "Track Snow Slow" (af Information) – 6:32
 Baseret på "Silence Teaches You How to Sing" fra Silence Teaches You How to Sing (2001)
 "Lyckantropen Remix" (af The Third Eye Foundation) – 4:03
 Baseret på Lyckantropen Themes (2002)
 "Lost in Moments Remix" (af Upland) – 2:41
 Baseret på "Lost in Moments" fra Perdition City (2000)
 "Bog's Basil & Curry Powder Potatoes Recipe" (af Bogdan Raczynski) – 5:05
 Baseret på "The Voice of the Devil" fra Themes from Wiliam Blake's The Marriage of Heaven and Hell (1998)
 "Der Alte" (af Martin Horntveth) – 4:38
 Baseret på "Speak Dead Speaker" fra Silencing the Singing (2001)
 "He Said – She Said" (af Neotropic) – 7:03
 Baseret på "Not Saved" fra Silencing the Singing (2001)
 "I Love You, but I Prefer Trondheim (Parts 1-4)" (af A. Wiltzie vs. Stars of the Lid) – 10:22
 Baseret på Perdition City (2000) og Nattens madrigal - Aatte hymne til ulven i manden (1997)
 "Only the Poor Have Time to Travel" (af Fennesz) – 4:11
 Baseret på Perdition City (2000)
 "Ulvrmxsw5" (af Pita) – 6:46
 Baseret på Perdition City (2000)
 "Wolf Rotorvator" (af Jazkamer) – 3:31
 Baseret på Bergtatt - Et Eeventyr i 5 Capitler (1994)
 "The Descent of Men" (af V/Vm) – 2:23
 Baseret på Nattens madrigal – Aatte hymne til ulven i manden (1997)
 "Vow Me, Ibrzu" (af Merzbow) – 10:00
 Baseret på Bergtatt – Et Eeventyr i 5 Capitler (1994) og Nattens madrigal – Aatte hymne til ulven i manden'' (1997)

Eksterne henvisninger 
 

Ulver-album
Opsamlingsalbum fra 2003
Quincy Antipas

Quincy Antipas (født 20. april 1984 i Harare) er en fodboldspiller fra Zimbabwe, der spiller for B.93.

I Danmark har han tidligere spillet for Blokhus FC, HB Køge, Sønderjyske, Brøndby IF og Hobro IK.

Karriere

Blokhus FC 
Fra Marokko kom Quincy i sommeren 2007 sammen med ghaneseren David Addy til prøvetræning i Randers. Antipas blev dog vraget i Randers og kom så efterfølgende til prøvetræning i Blokhus FC, hvor han imponerede så meget, at blev han tilbudt en etårig kontrakt med den daværende 2. divisionsklub.

Hobro IK 
Den 19. juli 2014 skiftede Antipas til Hobro IK fra Brøndby IF i den dyreste spillertransfer nogensinde for Hobro IK. så ændrede det hele sig, Quincy fik en skade i benet som tog lang tid at komme sig over. han skulle træne sit ben op da han havde svært ved at gå og løbe. han er heldigvis kommet sig over skaden nu og kan løbe normalt igen.

B.93 
Den 1. februar 2019 skrev Antipas under med 2. divisionsklubben B.93. Konkraten havde varighed frem til sommeren 2020.

Referencer

Eksterne henvisninger 
 Quincy Antipas  på hikfodbold.dk
 Quincy Antipas på danskfodbold.com
 Quincy Antipas på superstats.dk
 

Fodboldspillere fra Zimbabwe
Fodboldspillere fra Jammerbugt FC
Fodboldspillere fra HB Køge
Fodboldspillere fra SønderjyskE
Fodboldspillere fra Brøndby IF
Fodboldspillere fra Hobro IK
Fodboldspillere fra B.93
Personer fra Harare
Træt lys

Træt lys er en hypotese inden for fysik, der blev opstillet for at forklare, at den kosmologiske rødforskydning, der optræder ved fjerntliggende himmellegemer, er foreneligt med et statisk univers. Som årsag til rødforskydningen foreslås et energitab for lysets fotoner undervejs fra kilden. Dette energitab har dog ikke kunnet forklares på nogen overbevisende måde. Eksperimentelle resultater taler klart for universets ekspansion, det vil sige en ekspansion af rummet i overensstemmelse med den generelle relativitetsteori, og mod et statisk univers. Træt lys bliver derfor af det overvejende flertal af forskere ikke regnet som et seriøst alternativ.

Noter

Lys
Forældede videnskabelige teorier
Kattinge Værk

Kattinge Værk var et vandkraftdrevet fabriksanlæg, der blev anlagt i 1754 ved dæmningen mellem Store Kattinge Sø og Kattinge Vig i sydenden af Roskilde Fjord. Det ligger i Herslev Sogn ved grænsen mellem Lejre og Roskilde Kommune. I 1753 fik et selskab tilladelse til at hente sten fra ruinen af Nebbe Slot til opførelsen af Kattinge Værk, med en stampemølle med 18 stamper og 1 grynmølle. I 1884 blev værket, der på det tidspunkt kun er en grynmølle, overtaget af bladudgiver og papirfabrikant Jean Christian Ferslew, der omdannede det til cellulosefabrik. Cellulosefabrikken var i drift indtil 1910, da driften blev urentabel på grund af nye toldregler. Bygningerne blev anvendt af Sct. Hans Hospital frem til 1960’erne. 

I dag er Kattinge Værk navnet på en af Københavns Kommunes  Natur- og aktivitetscenter Kattinge værk.  lige som Udflytterbørnehaven Kattingeværk .

Kilder og henvisninger

 Roskilde-fjord.dk 
 Kattinge Landsby, Værk og Søer  kattingelandsby.dk via web.archive.org

Tidligere fremstillingsvirksomheder i Danmark
Danske virksomheder etableret i 1754
Ophørt i 1910
Bygninger, konstruktioner og anlæg i Lejre Kommune
Bygninger, konstruktioner og anlæg i Roskilde Kommune
Vandmøller i Danmark
Jørgen Niels Peter Chemnitz

R. Jørgen Niels Peter Chemnitz (født 13. februar 1890 i Sisimiut, død 19. april 1956 i Nuuk) var en grønlandsk tolk og udstedsbestyrer.

Jørgen Chemnitz voksede op i Lichtenau og Frederiksdal. Efter endt skoleuddannelse rejste han til Danmark, hvor han gennemgik samaritteruddannelse for at kunne være til hjælp i tider uden læger. Han var i en periode medhjælper ved kolonien i Ammassalik og efter en årrække kom han tilbage til Vestgrønland og blev udstedsbestyrer ved Qassimiut. Herfra blev han i 1924 kaldt til tjeneste som medhjælper hos inspektøren i Godthåb, Sydgrønland.

Privatliv 

Chemnitz blev født i 1890 som søn af overkateket Jens Anton Elias Barsilaj Ignatius Chemnitz og Marie Holm.

I 1917 blev han gift med Vilhelmine Else Kathrine Dorthe Josefsen. Sammen fik de børnene: Guldborg (f. 1919), Johanne (f. 1921), Jørgen (f. 1923), Lars (f. 1925), Dorthea (f. 1928) og Margrethe (f. 1930).

Jørgen Chemnitz fungerede gennem hele sit liv som tolk og hjælper for den danske administration og har på den måde været til stor hjælp for sit samfund.

Offentlige tillidshverv 

Sammen med sin ægtefælle, blev han udnævnt som medlem af den store Grønlandskommission af 1948.

Desuden han har været kommunerådsformand, medlem af Sydgrønlands landsråd 1927-1932 og 1945-1950, medlem af Rigsdagens Grønlandsudvalg 1950-1951. Desuden er han blevet slået til ridder af Dannebrog.

Litteratur 
 Axel Kjær Sørensen: Danmark-Grønland i det 20. århundrede; Nyt Nordisk Forlag Arnold Busck 1983;

Noter

Eksterne henvisninger 
 Nekrolog i Tidsskriftet Grønland ved Eske Brun (1956)

Riddere af Dannebrog
Politikere fra Grønland
Hjalmar Davidsen

Hjalmar Davidsen (2. februar 1879 – 7. februar 1958) var en dansk filminstruktør og biografdirektør.

Hjalmar Davidsen fik som ung en handelsuddannelse og drog som ung handelsmand til Spanien i 1901 med henblik på at opnå erfaring vedrørende eksport af klipfisk. Under opholdet i Spanien og i Paris stiftede Hjalmar Davidsen bekendtskab med det nye film-medie og efter sin hjemkomst til Danmark overtog Davidsen i 1908 den københavnske biograf Kosmorama, der var beliggende på Østergade på Strøget). Han producerede filmen Afgrunden med den debuterende skuespillerinde Asta Nielsen. Davidsen blev herefer knyttet til Nordisk Film sideløbende med sin virksomhed som biografejer, og Davidsen instruerede og producerede i perioden 1913-1920 mere end 50 film.

Eksterne links 
 
 Hjalmar Davidsen på Dansk film og teater 

Filmproducere fra Danmark
Filminstruktører fra Danmark
Dynamit-Harry

Dynamit-Harry er en fiktiv person i filmene om Olsen-banden. Harry blev spillet af Preben Kaas. Han optræder i Olsen-banden på spanden og i Olsen-banden går amok. Desuden bliver han nævnt af Benny i Olsen-banden i Jylland og Olsen-bandens sidste stik.

Dynamit-Harry er Bennys bror. Han er sprængstofekspert og alkoholiker, som nogle gange hjælper Olsen-banden.

I den norske udgave af Olsen-banden er Dynamit-Harry med i seks film. Han blev spillet af Harald Heide Steen Jr.

Dynamit-Harry er også navnet på en figur i filmene om Jönssonligan, spillet af Björn Gustafson. Han introduceres i den anden film, Jönssonligan & Dynamit-Harry, og bliver fast medlem af banden fra den tredje film, Jönssonligan får guldfeber, da skuespilleren, der spillede Rocky (modsvarer danske Kjeld), Nils Brandt, ikke længere medvirkede i serien. I rebooten Jönssonligan - Den perfekta stöten er rollen spillet af Torkel Petersson. I den anden reboot Se upp för Jönssonligan er rollen spillet af David Sundin.

Optræden i filmene 
 Danmark 
 Originale serie
 Olsen-banden på spanden (1969) 
 Olsen-banden går amok (1973) 
 Børneserien
 Olsen-bandens første kup (tv-julekalender, 1999) 
 Olsen-banden på dybt vand (animationsfilm, 2013)

Norge
 Originale serie
 Olsenbanden og Dynamitt-Harry (1970) 
 Olsenbanden og Dynamitt-Harry går amok (1973) 
 Olsenbanden og Dynamitt-Harry på sporet (1977) 
 Olsenbanden og Data-Harry sprenger verdensbanken (1978) 
 Olsenbanden og Dynamitt-Harry mot nye høyder (1979) 
 Olsenbandens siste stikk (1999) 
 Børneserien
 Olsenbandens første kupp (tv-julekalender, 2001) 
 Olsenbanden Jr. går under vann (2002) 
 Olsenbanden Jr. på Rocker'n (2004) 
 Olsenbanden Jr. på Cirkus (2006) 
 Olsenbanden Jr. sølvgruvens hemmelighet (2006) 
 Olsenbanden Jr. det sorte gullet (2009) 
 Olsenbanden Jr. mestertyven skatt (2010)

Sverige
 Originale serie
 Jönssonligan och Dynamit-Harry (1982) 
 Jönssonligan får guldfeber (1984) 
 Jönssonligan dyker upp igen (1986) 
 Jönssonligan på Mallorca (1989) 
 Jönssonligan och den svarta diamantan (1992) 
 Jönssonligans största kupp (1995) 
 Jönssonligan spelar högt (2000) 
 Børneserien
 Lilla Jönssonligan och cornflakes-kuppen (1996) 
 Lilla Jönssonligan på styva linan (1997) 
 Lilla Jönssonligan på Kollo (2003) 
 Lilla Jönssonligan och stjärn-kuppen (2006) 
 Nyindspilning
 Jönssonligan - Den perfekta stöten (2015)
 Anden nyindspilning 
 Se upp för Jönssonligan (2020)

Eksterne henvisninger 

Personer fra Olsen-banden
Hulkelliste

En hulkelliste er en liste (oftest af træ), der kan anvendes som dækliste mellem loft og væg eller som bagkantliste ved køkkenbordplader.

Byggematerialer
GZ

GZ har flere betydninger:

 Gazastriben: FIPS PUB 10-4 territoriekode
 DIN 19303 Code for Gestrichener Zellstoffkarton
 Godzone – et begreb som er blevet brugt i mere end 120 år af New Zealændere til at beskrive deres hjemland.
 Ground Zero
 Guangzhou, Kina
 Air Rarotonga IATA-flyselskabskode

gz har flere betydninger:
 .gz, filudvidelsen for gzip-filer (GNU zip, et open source filkomprimeringsprogram)
 Gratz – en forkortelse for "congratulations" ("tillykke"): gz
Pisiffik

Pisiffik A/S er en privatejet forretningskæde indenfor handel i Grønland. Aktiemajoriteten i selskabet ejes af NorgesGruppen og købmandsfonden KFI som i 2015 købte ejerskabet fra det danske Dagrofa.

Pisiffik har sammenlagt cirka 40 butikker i de seks største byer på Grønlands vestkyst: Aasiaat, Ilulissat, Maniitsoq, Nuuk, Qaqortoq, og Sisimiut.

I 2020 indgik Pisiffik i et partnerskab med den danske fast-food kæde Sunset-Boulevard, og driver nu 3 restauranter i Nuuk og Ilulissat.

Baggrund 
Pisiffik startede i 1992 under navnet KNI Pisiffik A/S som et datterselskab af KNI. KNI Pisiffik havde butikker i Grønland's største byer, og KNI Pilersuisoq i de mindre byer og distrikter. I 2001 blev Pisiffik A/S et selvstændigt selskab med Greenland Venture og Dagrofa som ejere i forbindelse med en privatisering af en del af KNI. I samme forbindelse blev Pisiffiks butikker i byerne Nanortalik, Narsaq, Paamiut og Qasigiannguit overtaget af KNI, som i 2002 også overtog butikkerne i lufthavnene Kangerlussuaq og Narsarsuaq. I 2016 blev hovedkontoret flyttet fra Sisimiut til Nuuk.
I juli 2019 overtog Pisiffik bolig- og møbelbutikken Sweet Home Greenland i Nuuk. Senere på året, i november 2019 opkøbte Pisiffik discountkæden Super1 med butikker i Nuuk og Ilulissat.  Den 29. juni 2020 lancerede Pisiffik en ny kæde af discountbutikker, kaldet Akiki, hvor de tidligere Super1 samt enkelte Pisiffik og Spar butikker blev omdannet til det nye koncept. De tidligere brugskunstbutikker Akiki skiftede navn til SuKu.

Butikskæder 

Pisiffik A/S opererer med følgende butikskæder i Grønland:
 Pisiffik - Supermarked
 SPAR - Dagligvarer
 Pisattat - Forbruger-elektronik
 Torrak Fashion - Tøjbutikker
 JYSK - Sengetøj og møbler
 Elgiganten - Forbruger-elektronik og hårde hvidevarer
 Nota Bene - Forbruger-elektronik butik i Nuuk
 ILVA - Møbler
 Akiki - Discount butik
 SuKu - Boligindretningsartikler og brugskunst
 KK Engros
 Sunset Boulevard

Referencer

Eksterne henvisninger 
 Officiel hjemmeside (Grønlandsk)
 Officiel hjemmeside (Dansk)

Fødevarevirksomheder fra Grønland
Supermarkedskæder
Etableret i 2001